2022 5 20
LT
Europos Sąjungos oficialusis leidinys
C 205/85 2021 m. lapkričio 11 d., ketvirtadienis
Pakeitimai 35 ir 253 Pasiūlymas dėl reglamento 18 konstatuojamoji dalis Komisijos siūlomas tekstas (18)
Turėtų būti išplėstos Sprendimo Nr. 1082/2013/ES nuostatos dėl ekstremaliųjų visuomenės sveikatos situa­ cijų pripažinimo ir teisinių tokio pripažinimo padarinių.
Todėl pagal šį reglamentą Komisija turėtų galėti oficialiai pripažinti ekstremaliąją visuomenės sveikatos situaciją Sąjungos lygmeniu.
Kad tokia ekstremalioji situacija būtų pripažinta, Komisija turėtų įsteigti nepriklausomą pata­ riamąjį komitetą, kuris teiktų ekspertines žinias dėl to, ar grėsmė laikytina ekstremaliąja visuomenės sveikatos situacija Sąjungos lygmeniu, ir teiktų rekomendacijas dėl visuomenės sveikatos atsako priemonių bei šios ekstremaliosios situacijos pripažinimo nutraukimo.
Pata­ riamąjį komitetą turėtų sudaryti nepriklausomi ekspertai, kuriuos turėtų atrinkti Komisija iš žinių ir patirties sričių, labiausiai susijusių su kilusia konkrečia grėsme, taip pat ECDC, EMA ir kitų Sąjungos įstaigų ar agentūrų atstovai kaip stebėtojai.
Ekstremaliosios visuomenės sveikatos situacijos pripažinimas Sąjungos lygmeniu suteiks pa­ grindą patvirtinti medicinos reikmenims ir priemonėms skirtas operatyvines visuomenės sveikatos priemones, nustatyti lanksčius medicininių atsako priemonių kūrimo, pirkimo, valdymo ir pristatymo mechanizmus, taip pat aktyvuoti ECDC paramą, teikiamą siekiant mobilizuoti pagalbos reaguojant į protrūkius grupes, vadinamas ES sveikatos darbo grupe;
Pakeitimas (18)
turėtų būti išplėstos Sprendimo Nr. 1082/2013/ES nuostatos dėl ekstremaliųjų visuomenės sveikatos situa­ cijų pripažinimo ir teisinių tokio pripažinimo padarinių.
Todėl pagal šį reglamentą Komisija turėtų galėti oficialiai pripažinti ekstremaliąją visuomenės sveikatos situaciją Sąjungos lygmeniu.
Kad tokia ekstremalioji situacija būtų pripažinta, Komisija turėtų įsteigti nepriklausomą pata­ riamąjį komitetą, kuris teiktų ekspertines žinias dėl to, ar grėsmė laikytina ekstremaliąja visuomenės sveikatos situacija Sąjungos lygmeniu, ir teiktų rekomendacijas dėl visuomenės sveikatos atsako priemonių bei šios ekstremaliosios situacijos pripažinimo nutraukimo.
Pata­ riamąjį komitetą turėtų sudaryti nepriklausomi ekspertai, sveikatos ir priežiūros sektorių darbuotojų, įskaitant slaugytojus ir gydytojus, atstovai, taip pat pilietinės visuomenės atstovai, kuriuos turėtų atrinkti Komisija iš žinių ir patirties sričių, labiausiai susijusių su kilusia konkrečia grėsme, taip pat ECDC, EMA, HERA ir kitų Sąjungos įstaigų ar agentūrų atstovai kaip stebėtojai.
Visi Patariamojo komiteto nariai turėtų pateikti interesų deklaracijas.
Patariamasis komitetas turėtų glaudžiai bendradarbiauti su nacionalinėmis patariamosiomis įstaigomis.
Ekstremaliosios visuomenės sveikatos situa­ cijos pripažinimas Sąjungos lygmeniu suteiks pagrindą patvirtinti medicinos reikmenims ir priemonėms skirtas operatyvines visuomenės sveikatos priemones, nustatyti Sąjungos eksporto kontrolės mechanizmus, lanksčius medicininių atsako priemonių kūrimo, pirkimo, valdymo ir pristatymo mechanizmus naudojantis HERA, taip pat aktyvuoti ECDC paramą, teikiamą siekiant mobilizuoti pagalbos reaguojant į protrūkius grupes, vadinamas ES sveikatos darbo grupe.
Ekstremaliosios visuomenės sveikatos situacijos pripažinimas gali paskatinti akty­ vuoti sistemą, nustatytą pagal Tarybos reglamentą dėl skubių priemonių sistemos medicininių atsako priemo­ nių tiekimui Sąjungos lygmens ekstremaliosios visuo­ menės sveikatos situacijos atveju užtikrinti.
Ta sistema turėtų veikti per pradinį 6 mėnesių laikotarpį, kuris galėtų būti tęsiamas tol, kol tęsiasi ekstremalioji visuomenės sveikatos situacija;